Nacionalni spomenici u Bileći
<s>Na listi nacionalnih spomenika kulture Bosne i Hercegovine za opštinu Bileća se nalaze slijedeći spomenici:
 
 Avdića džamija u Planoj, mjesto i ostaci historijskog spomenika
 Careva džamija (Gradska ili Obradovića džamija), historijska građevina
 Crkva sv. Save, historijska građevina.</s><s>Nalazi se u centru Bileće.</s><s>Sagrađena je 1896.</s><s>Prema konceptu prostorne organizacije, crkva Sv. Save u Bileći pripada tipu jednobrodne crkve sa pripratom, naosom i oltarskim prostorom.</s><s>U arhitektonskom smislu crkva je građena u eklektičkom stilu, pravougaone osnove, sa spolja trostranom, a iznutra polukružnom apsidom, jednostavnim izduženim i lučno završenim prozorima i kamenim portalom.</s><s>U crkvenom dvorištu, sjeverno od crkve, nalazi se spomenik žrtvama Prvog svjetskog rata.</s><s>Spomenik je napravljen u obliku stepenasto izduženog obeliska po kom su ispisana imena žrtava.</s><s>Džamija Hasan-paše Predojevića u Polju, Grabovica, historijska građevina.</s><s>Džamija se nalazi u jugoistočnom - ravnom dijelu grada – u Polju.</s><s>Podignuta je na lokalitetu Plitine, kod sela Grabovice.</s><s>Ako je predanje tačno, a sve govori da jeste, onda je ova džamije sagrađena prije 1572. godine i ubraja se među nekoliko najstarijih džamija u Hercegovini.</s><s>Pošto je objekt srušen još 1941. godine, a napušten još ranije (prema nekim podacima još 1928. godine), usljed dugogodišnjeg neodržavanja, došlo je do urušavanja dijela zidova u unutrašnjost objekta.</s><s>Zbog kvalitetno izvedenih zidarskih radova, ostaci objekta se nalaze u dobrom građevnom stanju, iako je objekt već 65 godina napušten.</s><s>Manastir Vavedenja Bogorodice u Dobrićevu Orah, graditeljska cjelina
 Park narodnih heroja sa kosturnicom
 Prahistorijski tumulus i nekropola sa stećcima Grebnice–Bunčići u selu Baljci, povijesno područje
 Pravoslavna crkva Svetog arhanđela Mihaila u Trnovom Dolu (Donja Meka Gruda), graditeljska cjelina
 Ćumurijina kula sa dvorima u Kutima, stambena graditeljska cjelina</s>

<s>Reference</s>

